ન્યુઝિલેન્ડના વડા પ્રધાન જોન કી અને અમ‌ેરિકાના વેપાર પ્રતિનિધિ માઈક ફ્રોમેને ટ્રાન્સ પેસિફિક પાર્ટનરશિપ અેટલે ટીપીપી પર થયેલી સમજૂતીને લઈને સભ્ય દેશોને શુભેચ્છા પાઠવી. આ સમારોહમાં જોન કીઅે જણાવ્યું કે કરાર પર હસ્તાક્ષર મહત્વનું કદમ છે. પરંતુ આ સમજૂતી વાસ્તવિક રીતે લાગુ નહિ પડે ત્યાં સુધી તેનો કોઈ અર્થ નથી. ટીપીપીમાં અનેક મોરચા પર આગામી બે વર્ષ સુધી સુધારાની કોશિશ ચાલુ રહેશે. આ કરારને લાગુ કરવા ૧૨માંથી અેવા છ દેશોઅે કરારની આખરી સમજૂતીને મંજૂરી આપવી પડશે. જેનો જીડીપી તમામ ૧૨ દેશોના ૮૫ ટકાની બરોબર રહે છે. ચિલીના વિદેશ પ્રધાન હેરાલ્ડો મુનોજે જણાવ્યું કે આ દેશોઅે હવે અેશિયા પ્રશાંત મુક્ત વેપાર ક્ષેત્ર(અેફટીઅેઅેપી)ની રચના તરફ પણ આગળ વધવુ જોઈઅે.